Talousohjesääntö 
 
Oulaisten Huima ry:n johtokunta on kokouksessaan 29.10.2018 hyväksynyt seuran talousohjesäännöksi seuraavaa
1.	Kaikki jaostojen, joukkueiden, eri ryhmien ja seuran toiminnassa mukana olevien henkilöiden seuran nimissä keräämä varallisuus on seuran omaisuutta
2.	Jaoston tai joukkueen irtaantuessa seurasta voidaan näiden keräämä varallisuus luovuttaa uudelle yhdistykselle vain johtokunnan tekemällä erillisellä päätöksellä.
3.	Jaoston lopettaessa toimintansa päätöksen jaoston materiaalista ja varoista tekee johtokunta.
4.	Jaoston alaisen ryhmän tai joukkueen lopettaessa toimintansa päätöksen varojen ja materiaalin jakamisesta jaoston sisällä tekee jaosto.
5.	Kaiken seuran rahaliikenteen on kuljettava vain seuran johtokunnan päätöksillä avattujen pankkitilien kautta
6.	Jaostot ja joukkueet vastaavat itsenäisesti omasta taloudenpidostaan seuran sääntöjen, tämän talousohjesäännön sekä seuran johtokunnan tekemien päätösten ja ohjeiden mukaisesti
7.	Jaostoilla ja joukkueilla ei ole oikeutta ottaa velkaa ja velkaantua seuran nimissä. Velanottamisesta vastaavat velan ottaneet henkilökohtaisesti.
8.	Joukkueen ja jaoston velkaantumisesta maksukyvyn puutteen vuoksi on joukkueenjohtajan tai rahastonhoitajan ilmoitettava asiasta ylemmälle tasolle
9.	Jaoston puheenjohtajan ja rahastonhoitajan on valvottava jaoston alaisten joukkueiden taloudenpitoa
10.	Seuran puheenjohtajan ja taloudenhoitajan on valvottava jaostojen ja joukkueiden taloudenpitoa
11.	Tämä talousohjesääntö on voimassa seurassa, kunnes se erillisellä johtokunnan päätöksellä kumotaan tai muutetaan
 
Johtokunta